kardosdrur/scandi-wiki huggingface dataset:
Den grimme ælling (Der var engang...)

Den grimme ælling er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005.

Danske Stemmer:
 H.C. Andersen Henrik Koefoed
 Den grimme ælling Henrik Lykkegaard
 Andemor Ellen Hillingsø
 Ældre and Birthe Neumann
 Kat Ann Hjort
 Den grimme ælling, som barn Andreas Jessen
 Pigeælling Amanda Brunchmann
 Drengeælling Daniel Vognstrup
 Kone Vigga Bro
 Hankat Thomas Mørk
 Høne Mette Marckmann
 Hanesvane Timm Mehrens
 Hunsvane Pauline Rehne
 Hane Torben Zeller

Øvrige stemmer:
 Kaya Brüel
 Nikolaj Kopernikus
 Mette Marckmann
 Birgitte Raaberg
 Lars Thiesgaard
 Michael Elo
 Thure Lindhardt
 Kirsten Olesen
 Søren Spanning
 Tammi Øst

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Amt Büchen

Amt Büchen er et amt i det nordlige Tyskland, beliggende under Kreis Herzogtum Lauenburg i den sydøstlige del af delstaten Slesvig-Holsten. Administrationen ligger i Büchen.

Kommuner i amtet

Historie 
Amt Büchen omfattede ind til 31. december 2006 ti kommuner. Efter nedlæggelsen af Amt Gudow-Sterley indtrådte 1. januar 2007 kommunerne Besenthal, Göttin, Gudow og Langenlehsten i amtet. 1. april 2007 kom også Tramm med i Amt Büchen.

Eksterne kilder/henvisninger 
Amt Büchen

Bychen, Amt
Besenthal

Besenthal er en kommune i det nordlige Tyskland, beliggende i Amt Büchen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen består ud over Besenthal af bebyggelserne Sarnekow og Gudower Mühle. Kommunen ligger i Hellbachdalen og landskabs- og naturschutzgebiet, og er en del af Naturpark Lauenburgische Seen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
CMLL World Heavyweight Championship

CMLL World Heavyweight Championship, eller "CMLL Sværvægts Verdensmester", er en af mange Verdensmester title in Consejo Mundial de Lucha Libre (CMLL), et Mexicansk Wrestling, eller Lucha libre, organisation. CMLL have mange Verdensmesterskaber for forskellige vægt klasser.

Historie 
Sidst i 1980'erne brød det Mexikanske Wrestling organisation Consejo Mundial de Lucha Libre med National Wrestling Alliance og begyndte at skabe deres egent mesterskaber. Det første mesterskab de skabet var CMLL World Heavyweight Championship i 1991. Den første mester var Konnan, som vandt en 16 man's turnering.

Máximo er den nuværende mester efte han vandt den fra El Terrible op den 30. January, 2015. Han er den 19. mester og den 15. wrestler der har vundet dette belte. Beltet bliver for det meste forsvaret i Mexico men har også varet forsvartet i Japan. Universo 2000 holder rekorten da han har vundet titlen tre gange og har rekorten for at have holdt beltet den længste tid, 2555 dage samlet.

Kilde henvisning 

Wrestling
Hoang Phuc Kloster

Hoang Phuc Kloster eller Hoang Phuc Temple (Vietnamesisk: Chùa Hoằng Phúc) er et Chan buddhistisk tempel i bydistriktet Le Thuy nær byen Dong Hoi, hovedstaden i provinsen Quang Binh i det centrale Vietnam. Det første tempel blev bygget
mere end 700 år siden, en af de ældste templer i det centrale Vietnam. 
Templet er blevet ombygget og omdøbt flere gange. I 1985 tempel kollapsede. I december 2014 genopbygning i gang, og var afsluttet i januar 2016. burmesiske buddhistiske sangha doneret templet sarira fra Shwedagon pagode.

Referencer

Eksterne henvisninger 

Quang Binh
Buddhistiske templer
Soligalitj

Soligalitsj (, ) er en by i Kostroma oblast i Rusland. Byen ligger på højre bred af floden Kostroma, omkring 170 km nordøst for Kostroma.

Historie 
Byen opstod som et center for saltudvinding, som forsynede Rusland og store dele af Skandinavien med salt. Saltværkene blev første gang nævnt i Ivan Kalitas testamente som Sol-Galitskaja (, ).

I slutningen af 1300-tallet var saltværkene i familien Dmitrij Sjemjakas eje, og sikrede ham indtægter til at kunne føre en langvarig krig om kontrollen med Moskva. I 1450 blev både Galitsj og Soligalitsj erobret af storfyrste Vasilij II af Moskva. På 1500-tallet blev saltværkene udnyttet af klosteret Troitse-Sergijeva og fem andre klostre. Bosætningen blev gentagende gange plyndret af Kazantatarer og udmurtere.

I 1609 blev Soligalitsj sæde for en vojvod. Byen blev igen plyndret af en af de polske hære som strerjfede rundt i Rusland under Ruslands urolige tider. I 1649 blev træbyen ødelagt av brand. Mot slutningen af 1600-tallet blev flere kirker genopbygget i sten, og de står den dag i dag.

I 1708 blev Soligalitsj en del af Arkhangelsk guvernement. Halvfjerds år senere blev det separate Kostroma guvernement oprettet, med Soligalitsj som et af ujezd-centrene.

Noter

Eksterne henvisninger 

Byer i Kostroma oblast
Etableret i 1335
TAP1

TAP1 er en udstillings- og koncertsal beliggende på Amager i en tidligere spritfabrik med udsigt til Kløvermarken og Københavns tårne. 

TAP1 var oprindeligt en tappehal på Carlsberg i det område, der nu er Carlsberg Byen. Stedet blev populært som koncertsted og udstillingshal fra 2009, men veg pladsen for nybyggeri i marts 2016.

Det nye TAP1 på Amager rummer konferencer, udstillinger, koncerter, shows, møder, messer m.m.

Kilder og referencer 
 Tap 1 

Spillesteder i København
Amager
Mafiaøen

Mafiaøen er en ø tilhørende Tanzania, beliggende i det Indiske Ocean, lige øst for floden Rufijis delta, og er en del af Zanzibararkipelaget. Øen er ét af seks distrikter i regionen Pwani.

Den største og eneste rigtige by er Kilindoni med omkring 11.000 indbyggere, mens der på hele øen i 2012 var en befolkning på over 46.000. 

Mafia Lufthavns 1.500 meter lange landingsbane er beliggende lige ved Kilindoni.

Befolkningen på Mafiaøen er hovedsageligt beskæftiget med jordbrug, fiskeri og turisme.

Eksterne henvisninger 

 Mafiaøens officielle hjemmeside
 Mafiaøen på zanzibarmagic.com

Zanzibar
Øer i Afrika
Tanzanias geografi
Ufa

Ufa har flere betydninger:
 Ufa (flod), en flod i Rusland
 Ufa (by), en by i den russiske republik Basjkortostan i Den Russiske Føderation
 UFA (filmselskab), et tysk film. og tv-produktionsselskab

Se også 
 Ufa-Arena, en ishockeyarena
Mafia Lufthavn

Mafia Lufthavn  er en lufthavn på Mafiaøen i det Indiske Ocean. Lufthavnen er ejet af Tanzanias regering. 

I 2013 blev landingsbanen renoveret, med hjælp fra USAs regering, igennem Millennium Challenge Corporation-programmet.

Eksterne henvisninger 

 *Tanzania Airports Authority

Lufthavne i Tanzania
Mafiaøen
Fransk Nordafrika

Fransk Nordafrika (fransk: L'Afrique française du Nord) var en række territorer i Nordafrika, som blev styret af Frankrig med centrum i Fransk Algeriet. På sit højdepunkt udgjorde det hovedparten af Maghreb.

Fransk Nordafrika omfattede:
 Fransk Algeriet (fransk: Algérie française)
 Protektoratet Fransk Tunesien (fransk: Protectorat français de Tunisie)
 Protektoratet Fransk Marokko (fransk: Protectorat français au Maroc).
Fransk Nordafrika blev, i modsætning til Fransk Vestafrika og Fransk Ækvatorialafrika, aldrig administreret som en helhed. Dette hænger sammen med, at både Tunesien og Marokko opretholdt status som protektorater, det vil sige formelt selvstændige stater.

Historie 

Oprindelsen til Fransk Nordafrika lå i Det Osmanniske Riges nedgang. I 1830 erobrede franskmændene Algier og fra 1848 indtil uafhængigheden i 1962, blev Algeriet behandlet som en integreret del af Frankrig.

I forsøget på at forøge deres indflydelse udenfor Algeriet etablerede franskmændene protektorater øst og vest for det. Det franske protektorat Tunesien blev etableret i 1881 efter en militær invasion, protektoratet Fransk Marokko i 1912. Disse eksisterede indtil 1955 for Marokkos vedkommende og 1956 hvor Tunesien opnåede fuld uafhængighed.

Indtil dets uafhængighed havde Fransk Algeriet været en del af det egentlige Frankrig, ikke et oversøisk område, siden før 1. Verdenskrig.

Fransk Nordafrika ophørte med at eksistere kort efter Évian aftalen fra marts 1962, som førte til folkeafstemningen om algiersk uafhængighed i juli 1962.

Noter

Litteratur 
 Albert Edwards: Sketches of French North Africa (2009)
 Jean Gottmann: Economic problems of French North Africa (1943)
 Herbert J. Liebesny: The Government of French North Africa (1943)
 Martin Thomas: French Empire Between the Wars (2005)
 Immanuel M. Wallerstein: Africa: The Politics of Independence and Unity (1961)

Nordafrikas historie
Nordafrika
Kruger nationalpark

Kruger nationalpark er en nationalpark i Sydafrika som ligger i provinserne Mpumalanga og Limpopo. Parken er en af verdens dyrerigeste. Den er cirka 350 km lang og 60 km bred, og dækker et areal på cirka 20.000 km², hvilket svarer til det dobbelte af Sjælland og Fyn tilsammen.

I nationalparken findes 147 forskellige pattedyr, såsom store bestande af antiloper, giraffer, aber, løver og elefanter, over 500 fuglearter og 114 forskellige krybdyrarter. Gode bilveje og lejrpladser gør området lettilgængeligt for turister og forskere. Parken blev oprindeligt oprettet i 1898 af præsident Paul Kruger som et fredet areal, Sabie Game Reserve, og 1926 blev området nationalpark. 1961 fik parken en indhegning, og siden 2000-tallet udvidedes den med lignende parker i Mozambique og Zimbabwe.

I januar 2014 tiltrak området sig opmærksomhed efter at en flod som løber gennem nationalparken forurenedes af udslip fra en fosfatmine. Resultatet blev i første omgang en meget stor fiskedød.

Kilder og eksterne henvisninger 

 Officiel hjemmeside 
 Heide-Jørgensen (2006) Naturindtryk fra Kruger Nationalpark og omegn  

Nationalparker i Afrika
Sydafrikas geografi
Grænseoverskridende beskyttede områder
Årre Kirke

Årre Kirke er sognekirke i Årre Sogn, beliggende lige nord for byen Årre, 13 kilometer øst for Varde. Den er opført omkring år 1100 - 1250.

Historie 
Selve kirken blev bygget i romansk stil. I 1758 blev klokketårnet ombygget i sengotisk stil af Tøger Reenberg Teilmann fra Endrupholm, som på dette tidspunkt ejede kirken. Teilmannslægten ejede kirken indtil 1930, hvor den blev købt af Årre menighedsråd. Derefter gennemgik kirken en omfattende restaurering, og fik sit nuværende udseende.

Prædikestolen er fra 1618, mens altertavlen kom til i 1931.

Eksterne henvisninger 

 Nationalmuseet – Danmarks Kirker: Årre Kirke
 Årre Kirke hos KortTilKirken.dk

Kirker i Varde Kommune
Kirker i Ribe Stift
Kirker i Ribe Amt
Margaret Court

Margaret Jean Court (født Margaret Jean Smith den 16. juli 1942 i Albury, New South Wales, Australien) er en tidligere professionel australsk tennisspiller og nuværende præst i Pinsebevægelsen. Hun har vundet 62 grand slam-titler i tennis, hvilket ingen andre har præsteret, og hun er fortsat indehaver af en lang række rekorder i tennisverdenen.

I 1970 blev Court den første kvinde i den åbne æra (og den anden nogensinde), der fuldførte en grand slam i damesingle (dvs. vandt alle fire grand slam-titler i damesingle i samme kalenderår). Hun vandt i alt 24 grand slam-titler i damesingle, hvilket (pr. 2016) fortsat er rekord, 19 i damedouble og 19 i mixed double, hvilket giver 62 grand slam-titler alt i alt – et antal som ingen andre (pr. 2016) har været i stand til at matche. Margaret Court er også den eneste kvinde, der har fuldført en grand slam i mixed double, hvilket hun endda har gjort to gange. Og hun deler rekorden for flest grand slam-titler i damesingle vundet som mor med Kim Clijsters. Court er endvidere den eneste spiller i tennishistorien, der to gange har vundet et grand slam "boxed set", dvs. alle fire titler i både damesingle, damedouble og mixed double.

Margaret Court blev i 1979 valgt ind i International Tennis Hall of Fame, der bl.a. har beskrevet hende således: "For sheer strength of performance and accomplishment there has never been a tennis player to match Margaret Smith Court". I 2010 beskrev Melbourne-avisen Herald Sun hende som "alle tiders største kvindelige tennisspiller." 

I 1970'erne konverterde Margaret Court fra katolicisme til Pinsebevægelsen, og i 1991 blev hun præst i Pinsebevægelsen. Hun grundlagde året efter præsteskabet Margaret Court Ministries, som hun turnerede landet med, og i juni 1995 dannede hun Victory Life Centre i Perth, hvor hun fortsat fungerer som præst. Hun har offentligt udtalt sig kritisk om indførelse af homoseksuelles rettigheder såsom lovliggørelse af homovielser.

Kilder 
 International Tennis Hall of Fame - Margaret Smith Court 
 She's Game - Margaret Court 
 Encyclopedia of Women & Leadership in Twentieth-Century Australia - Court, Margaret Jean

Noter

Eksterne henvisninger 

Tennisspillere fra Australien
Præster
Pinsebevægelsen
Vindere af US Open (tennis) 
Vindere af French Open 
Vindere af Australian Open 
Vindere af Wimbledon
Schaalsee

Schaalsee er en 24 km² stor sø i det nordlige Tyskland, beliggende på grænsen mellem delstaterne Slesvig-Holsten og Mecklenburg-Vorpommern. I nord-sydlig retning er den 13,8 kilometer lang og er 72,0 meter den dybeste sø i Nordtyskland. Søen ligger 34,8 moh. Under Tysklands deling gik den indre tyske grænse gennem Schaalsee.

De nordøstlige dele af søen kaldes Bernstorfer Binnensee og Niendorfer Binnensee.

To udløb 
Schaalsee er mod nordvest via Phulsee, Pipersee, Salemer See og via den fra 1923 til 1925 anlagte Schaalseekanal forbundet med Großen Küchensee, der er en del af Ratzeburger See. Ved kanalens ende er der et lille vandkraftværk der udnytter niveauforskellen til Ratzeburger See.

Byen Zarrentin am Schaalsee ved sydbredden er den største by ved søen. Her er Schaale det oprindelige, naturlige udløb fra Schaalsee. Schaale løber videre mod syd og ind i Sude, der efter få kilometer løber ud i Elben.

Øer 
Der er flere øer i Schaalsee hvor Kampenwerder og Stintenburginsel er de største, men der er også andre, ubeboede øer, f.eks. Rethwiese.

Naturbeskyttelse 
Søen er en del af Naturpark Lauenburgische Seen. For at beskytte søens miljø oprettede Unesco år 2000 et biosfærereservat, Schaalsee biosfærereservat.

Eksterne kilder og henvisninger 

 Kort over Schaalsee 

Søer i Mecklenburg-Vorpommern
Schaal
Islandsk hvinand

Islandsk hvinand (Bucephala islandica) er en andefugl, der lever på Island og i Nordamerika.

Noter 
  Netfugl.dk 
  Avibase - the world bird database

Andefugle
Hvinand
Nordamerikas fugle
Sangspurv

Sangspurv () er en spurvefugl, der lever i Nordamerika.

Noter 
  Netfugl.dk 
  Avibase - the world bird database

Værlinger
Nordamerikas fugle
Henne Kirke

Henne Kirke er sognekirke i Henne Sogn, beliggende i Henne Kirkeby, få kilometer øst for Henne Strand i Varde Kommune. Den er opført i 1100-tallet.

Historie 
Kirken blev bygget i 2. halvdel af 12. århundrede, antagelig af biskop Elias fra Ribe Stift, som ejede Hennegård, et biskoppeligt gods indtil reformationen. Koret og skibet blev forlænget allerede omkring år 1300. Våbenhuset og klokketårnet blev tilfløjet i 1400-tallet. Kirken havde oprindelig et bjælkeloft, hvor en del blev overhvælvet omkring år 1500.

Indtil Kommunalreformen i 1970 lå kirken i Vester Horne Herred

Eksterne henvisninger 

 Henne Kirke på danmarkskirker.natmus.dk
 Henne på Varde Museums hjemmeside
 Henne Kirke hos KortTilKirken.dk

Kirker i Varde Kommune
Kirker i Ribe Stift
Kirker i Ribe Amt
Orientgøg

Orientgøg () er en fugleart, der lever i Asien.

Noter 
 Avibase - the world bird database

Eksterne henvisninger 

Asiens fugle
Gøge
Honda Civic (3. generation)

Honda Civic er en lille mellemklassebil fra Honda. Denne artikel omhandler den tredje modelgeneration, som blev fremstillet fra oktober 1983 til oktober 1987.

Modellen fandtes i fire karrosserivarianter, coupéen CR-X, tredørs hatchback, firedørs sedan og som den kompakte MPV Civic Shuttle (en forløber for nutidens kompakte MPV'ere). Designfirmaet Pininfarina deltog i designet af modelserien.

Udstyr 
Denne generation fandtes ikke som klassisk stationcar, da denne rolle blev overtaget af MPV'en Civic Shuttle. Shuttle havde som standardudstyr forhjulstræk, men kunne også leveres med firehjulstræk som betjenes med en trykknap på instrumentbrættet. I 1987 blev firehjulstræksystemet modificeret til et nyt Real-Time-system med automatisk viskokobling, som efter behov automatisk fordelte kraften til baghjulene.

Motorer 
Civic fandtes i den første tid med benzinmotorer på 1,3 liter med 52 kW (71 hk) og 1,5 liter med 63 kW (86 hk). Disse blev i 1984 suppleret af en 1,2-litersmotor med 40 kW (54 hk). Topmodellen hed 1,5 GT og havde 74 kW (101 hk). Den kunne fra modelår 1986 også leveres i en version med reguleret katalysator og 66 kW (90 hk).

Modeloversigt

Noter

Eksterne henvisninger 

3. generation
Små mellemklassebiler
Kompakte MPV'er
Forhjulstrukne biler
Biler introduceret i 1983
Biler fra 1980'erne
Tilbage til virkeligheden

Tilbage til virkeligheden (eng. org. titel Flight of the Navigator) er en amerikansk/norsk science fiction film fra 1986, instrueret af Randal Kleiser og skrevet af Mark H. Baker og Michael Burton, med Joey Cramer i hovedrollen. Hovedpersonen, 12-årige David, er bortført af en UFO til en helt anden verden. Mens handling dybest set foregår i 1978, David taget otte år ind i fremtiden for et rumskib med fremmede væsener. Filmen blev delvist indspillet i Fort Lauderdale i Florida.

Eksterne henvisninger 
 

Familiefilm fra USA
Amerikanske film fra 1986
Film med tidsrejser
Science fiction-film fra USA
Rødkronet rosenfinke

Rødkronet rosenfinke () er en spurvefugl, der lever i det vestlige Nordamerika.

Noter 
 Avibase - the world bird database

Eksterne henvisninger 

Finker
Fugle fra Rocky Mountains
Sardinsk sanger

Sardinsk sanger (Sylvia sarda) er en spurvefugl, der lever på Korsika, Sardinien og nærliggende øer.

Noter 
  Netfugl.dk 
  Avibase - the world bird database

Sylviasangere
Italiens fugle
Europas fugle
Ola Didrik Saugstad

Ola Didrik Saugstad (født 5. mars 1947) er en norsk børnelæge og professor dr.med. Han er overlæge ved Rigshospitalet, chef for Pediatrisk forskningsinstitut og professor i medicin ved Universitetet i Oslo. Saugstad er internationalt kendt for sin forskning på genoplivning af nyfødte. Han modtog Den nordiske medicinpris i 2012, er medlem af Det Norske Videnskaps-Akademi og ridder 1. klasse af St. Olavs Orden.

Noter 

Læger fra Norge
Pogoń Szczecin

Pogoń Szczecin er en polsk fodboldklub. Grundlagt i 1948, har klubben sin base i Szczecin (hovedstaden i voivodskabet Vestpommern) og spiller på Stadion Miejski.

Titler 
 Ekstraklasa:
 Mestre (0)
 Sølv (2): 1986/87, 2000/01.
 Bronze: (3) 1983/84, 2020/21, 2021/22.

 Polsk Pokalturnering
 Vinder (0)
 Øvrige finalekampe (3): 1980/81, 1981/82, 2009/10.

Førsteholdstruppen 2022 

 Førsteholdstruppen på 90minut.pl

Kendte spillere 

  Adam Banaś
  Dickson Choto
  Vladimir Dvalishvili
  Kamil Grosicki
  Mirosław Justek
  Mikołaj Lebedyński
  Bartosz Ława
  Radosław Majdan
  Alexandre da Silva Mariano - Amaral
  Claudio Milar
  Marek Ostrowski
  Krzysztof Pilarz
  Jerzy Podbrożny
   Hernâni José da Rosa - Hernâni
  Sérgio Leândro Seixtos Santos - Batata
  Cristiano Pereira de Souza - Brasília

Danske spillere 
  Morten "Duncan" Rasmussen (2018)

Eksterne henvisninger 

 Klubbens officielle hjemmeside
 Pogoń Szczecin Fanklub
 Pogoń Szczecin på 90minut.pl

Noter 

Fodboldklubber fra Polen
Etableret i 1948
Szczecin
Udbytteskatsvindel-sagen

Udbytteskatsvindel-sagen er en dansk sag om formodet økonomisk kriminalitet med udbytteskat.

Sagen kom til offentlighedens kendskab da SKAT anmeldte en sag til SØIK for mulig skatteunddragelse i august 2015.
Beløbet der skønnedes svindlet for var i første omgang rapporteret til omkring 6,2 milliarder kroner.
Siden blev størrelsen af svindlen sat op til først 9,1 milliarder kroner i november 2015 og dernæst til 12,3 milliarder kroner i august 2016.

I maj 2017 varetægtsfængslede Retten i Lyngby to mænd i en sag om udbytteskattesvindel i 2007 til en værdi af 37,5 millioner kroner.

Den 18. oktober 2018 offentliggjorde en gruppe af europæiske medier koordineret af organisationen Correctiv og under projektnavnet CumExFiles informationer om at ikke bare Danmark var ramt problemer omkring udbytteskattebetaling men en række europæiske lande. 
Et beløb på 410 milliarder kroner skal europæiske skattesystemer have tabt på formodet bedrageri eller spekulation.

Se også 
 Sanjay Shah - mistænkt for omfattende svindel i Danmark.

Henvisninger 

Skatteunddragelse
Skat i Danmark
Kriminalsager i Danmark
KNOX (protein)

De såkaldte KNotted1-like homeobOX proteiner eller bare KNOX koder for dannelse af stoffer, som regulerer foldningen af bestemte proteiner. De vedligeholder en vigtig og kraftigt virkende cellegruppe i topskuddets vækstpunkt, det apikale meristem. I disse punkter grundlægges karplanternes opbygning af deres overjordiske del. KNOXproteinerne styrer ganske bestemte gener, som kontrollerer balancen mellem hormonerne i meristemet, og de virker sammen med en anden gruppe af foldningsstyrende proteiner, som kaldes BELLfamilien.

Undersøgelser af genetiske systemer både i den grundlæggende del af landplanternes fylogenetik og hos de nulevende blomsterplanter har vist helt ukendte funktionsmåder for KNOXproteinernes for regulering af planternes form (plantemorfologi) og for de mange forskelle mellem plantegrupperne.

Eksterne links 
 Sarah Hake, Harley M.S. Smith, Hans Holtan, Enrico Magnani, Giovanni Mele og Julio Ramirez: The Role of KNOX Genes in Plant Development i Annual Review of Cell Development Biology, 2004, 20 side 125-151

Note 

Genetik
Botanik
Dove Cameron

Dove Cameron (født Chloe Celeste Hosterman, 15. januar 1996) er en amerikansk skuespiller og sangerinde. Cameron er kendt for sin rolle i tv-serien Liv og Maddie og en af hovedrollerne i filmen Descendants, der begge vises på Disney Channel.

Opvækst 
Dove Cameron er født i Seattle, Washington, som Chloe Celeste Hosterman. Hun er datter af Philip Alan Hosterman og Bonnie Wallace, som senere blev skilt. Hun har en ældre søster, som hedder Claire Hosterman. Hun voksede op i Bainbridge Island, Washington. Da hun var barn, gik hun på Sakai Intermediate School. Da hun var 14 år, flyttede hun sammen med sin familie til Los Angeles, Californien, hvor hun sang i Burbank High School's National Championship Show Choir.

Hun er af skotsk og fransk afstamning og taler flydende fransk, da hun har tilbragt mange år af sit liv i Frankrig.

Hun har været åben om at være mobbeoffer, som startede for hende fra 5. klasse til slutningen af high school.

Privatliv 
Cameron har har kommet sammen med sin kollega fra Liv og Maddie, skuespiller og sanger Ryan McCartan, siden august 2013. Sammen har de et band som hedder The Girl and The Dreamcatcher. Parret offentliggjorde deres forlovelse den 14. april 2016. De brød forlovelsen i oktober 2016. Dove kommer nu sammen med hendes kollega fra både The lodge og Descendants 2 og 3  Thomas Doherty. De to er lige flyttet i deres første hus sammen.

Dove Camerons far døde i 2011, da hun kun var 15 år.

Filmografi

Eksterne henvisninger 
 

 

Skuespillere fra Washington
Personer fra Seattle
Kai Hammerich

Kai Hammerich (født i 1894, død i 1963) var en dansk officer.

Kai Hammerich var far til Paul Hammerich og den af tyskerne dræbte Kai Ole Hammerich; Stud.jur., (f. 23. oktober 1924 på Frederiksberg, d. 5. september 1944)

Hammerich havde opgivet sin stilling som præsident for Dansk Røde Kors for at tage med til Korea. Han bibeholdt sin rang som søofficer for bedre at kunne stå i forbindelse med FN's militære ledelse. Han var også kontaktperson til Røde Kors og den danske stat.

Jutlandia havde kommandør Kai Hammerich som chef.

Kilder

Eksterne henvisninger 
 

Søofficerer fra Danmark